text: Butikker skal rives ned for at give plads til tog
  31 maj 2011 kl. 15.50
  De kommende dobbel-togspor mellem Vamdrup og Vojens medfører, at huse i bymidten skal rives ned. Er det nødvendigt, spørger de lokale.
  Folketingspolitikere her fra landsdelen har i årevis kæmpet for et dobbel-tog-spor mellem Vamdrup og Vojens. Nu kommer det - og jubel er til bekymring vendt.
  Tre af Vamdrups centrale butikker skal nemlig rives ned, og flere huse skal væk.
  Derfor har byens borgere indkaldt til et borgermøde om sagen. Borgene har høringsfrist indtil 24. juni.
  